ශ්‍රී ලංකාප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2000 අංක 47 දරන තේ ශක්ති අරමුදල
පනත
[සහතිකය සටහන් කළේ 2000 අගෝස්තු මස 18 වන දින]
ආණ්ඩුවේ නියමය පරිදි මුද්‍රණය කරන ලදී.

2000 අගෝස්තු මස 18 වන දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2000 අංක 47 දරන තේ ශක්ති අරමුදල පනත

“තේ ශක්ති අරමුදල " යන නාමයෙන් හඳුන්වනු ලබන අරමුදලක්
පිහිටු වීම පිණිස ද, එහි අරමුණු හා බලතල නිශ්චය කිරීම පිණිස
සහ ඒ හා සම්බන්ධ සහ ඊට ආනුෂංගික කාරණා සඳහා විධිවිධාන
සැලැස්වීම පිණිස ද වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-
1. මේ පනත 2000 අංක 47 දරන තේ ශක්ති අරමුදල පනත
යනුවෙන් හඳුන්වනු ලැබේ.

2. (1) (මෙහි මින් මතු “ අරමුදල” යනුවෙන් සඳහන් කරනු
ලබන) “තේ ශක්ති අරමුදල '' යනුවෙන් සඳහන් කරනු ලබන, පිහිටුවීම.
අරමුදලක් පිහිටුවනු ලැබිය යුතු ය.

(2) අරමුදල, (1) වන උපවගන්තියේ ඊට දී ඇති නාමයෙන්
සංස්ථාවක් වන අතර, ඊට අවිච්ඡින්න පැවැත්මක් හා පොදු
මුද්‍රාවක් ඇත්තේ ය. තවද එම නාමයෙන් අරමුදල විසින් ද
අරමුදලට විරුද්ධව ද නඩු පවරනු ලැබිය හැක්කේ ය.

3. ( 1 ) අරමුදලේ පරිපාලනය, කළමනාකරණය සහ පාලනය
මෙහි මින් මතු විධිවිධාන සලසා ඇති පරිදි සංස්ථාපනය කරන
ලද (මෙහි මින් මතු “මණ්ඩලය” යනුවෙන් සඳහන් කරනු ලබන)
කළමනාකරණ මණ්ඩලයක් වෙත පැවරෙන්නේ ය.

(2) මණ්ඩලය අමාත්‍යවරයා විසින් පත් කරනු ලබන පහත
දැක්වෙන සාමාජිකයන්ගෙන් සමන්විත විය යුතු ය :
(1) (මෙහි මින් මතු “අධිකාරිය” යනුවෙන් සඳහන් කරනු
ලබන) 1975 අංක 35 දරන කුඩා තේ වතු සංවර්ධන
පනත මගින් පිහිටුවන ලද කුඩා තේ වතු අධිකාරියේ
සභාපතිවරයා ;

(ii) අධිකාරියේ සාමාන්‍යාධිකාරිවරයා ;
(iii) අධිකාරියේ නියෝජ්‍ය සාමාන්‍යාධිකාරී (මුදල්) ;
(iv) මුදල් විෂයය භාර අමාත්‍යවරයා විසින් පත් කරනු ලබන
ඒ අමාත්‍යවරයාගේ අමාත්‍යාංශයේ නියෝජිතයෙක් ;
(v) වැවිලි කර්මාන්ත විෂයය භාර අමාත්‍යවරයා විසින්
පත් කරනු ලබන ඒ අමාත්‍යවරයාගේ අමාත්‍යාංශයේ
නියෝජිතයෙක් ;
(vi) කළුතර, ගාල්ල, මාතර, රත්නපුර, කෑගල්ල, මහනුවර,
නුවරඑළිය හා ඌව යන සෑම ප්‍රාදේශීය ලියාපදිංචි
කරන ලද සමිතියක සභාපතිවරයා ;
(vii) ඒ තැනැත්තා ප්‍රාදේශීය ලියාපදිංචි කරන ලද සමිති
සංවිධානයක සභාපතිවරයා වූයේ වුවද, මණ්ඩලයේ
සාමාජිකයකු විය යුතු ශ්‍රී ලංකා කුඩා තේ වතු සංවර්ධන
සමිති සංවිධානයේ සභාපතිවරයා.

(3) අමාත්‍යවරයා විසින් මණ්ඩලයේ යම් සාමාජිකයකු සඳහන්
කරනු ලබන හේතු මත ධුරයෙන් ඉවත් කරනු ලැබිය හැකි ය.

4. (1) අධිකාරියේ සභාපතිවරයා මණ්ඩලයේ රැස්වීම් වල
මූලාසනය දැරිය යුතු ය. යම් රැස්වීමකට සභාපතිවරයා පැමිණ
නොමැති විට, පැමිණ සිටින සාමාජිකයන් අතුරින් තෝරා පත්
කර ගනු ලබන යම් සාමාජිකයකු ඒ රැස්වීමේ මුලසුන දැරිය
යුතු ය.

(2) මණ්ඩලයේ යම් රැස්වීමක ගණපූරණය 3 වන වගන්තියේ
(2) වන උප වගන්තියේ (i), (ii), සහ (iii) වන ඡේදවල සඳහන්
නිල බලයෙන් පත්වන සාමාජිකයන් තිදෙනා ද ඇතුලුව
සාමාජිකයන් හත් දෙනකු විය යුතු ය.

(3) (1) සහ (2) වන උපවගන්තිවල විධිවිධානවලට යටත්ව
මණ්ඩලයේ රැස්වීම් සහ එම රැස්වීම්වල කටයුතු සිදු කිරීම
සම්බන්ධයෙන් වූ කාර්ය පටිපාටිය මණ්ඩලය විසින් පාලනය
කරනු ලැබිය හැකි ය.

(4) මණ්ඩලයේ සාමාජිකයන් අතර යම් පුරප්පාඩුවක් තිබීමේ
හෝ සාමාජිකයකු පත්කිරීමෙහි ලා යම් දෝෂයක් තිබීමේ හේතුව
නිසාම පමණක් මණ්ඩලයේ කිසිම ක්‍රියාවක් හෝ කටයුත්තක්
නිර්බල ලෙස සලකනු නොලැබිය යුතු ය.

(5) අමාත්‍යවරයාගේ සහ මුදල් විෂයය භාර අමාත්‍යවරයාගේ
ඵකඟත්වය ඇතිව මණ්ඩලය විසින් තීරණය කරනු ලැබිය හැකි
පාරිශ්‍රමික මණ්ඩලයේ සාමාජිකයකුට ගෙවනු ලැබිය හැකි ය.

5. පහත සඳහන් තැනැත්තන්ට අරමුදලේ කොටස් දැරීමට අරමුදලේ
හිමිකම් තිබිය යුතු ය:-

(අ) අරමුදලට දායක වන්නා වූ ද ලියාපදිංචි කරන ලද
සමිතිවල සාමාජිකයන් වන්නා වූ ද කුඩා තේ වතු
හිමියන් හා ඔවුන්ගේ පවුල්වල සාමාජිකයන් ;
(ආ) අරමුදලට දායක වන්නා වූ අරමුදලේ හෝ අධිකාරියේ
සේවා නියුක්තයන්.

6. (1) සංවර්ධනය භාර අධිකාරි‍ේ නියෝජ්‍ය
සාමාන්‍යාධිකාරිවරයා මණ්ඩලයේ ලේකම්වරයා වශයෙන් කටයුතු
කරනු ලැබිය යුතු ය.

(2) මණ්ඩලයේ ලේකම්වරයා විසින් මණ්ඩලයේ සියලු
රැස්වීම් කැඳවිය යුතු අතර, ඒ රැස්වීම්වල වාර්තා පවත්වා ගෙන
යනු ලැබිය යුතු ය. නමුත් මණ්ඩලයේ රැස්වීම්වල දී ඡන්දය දීමට
ඔහුට හිමිකමක් නොතිබිය යුතු ය.

7. අරමුදලේ අරමුණු පහත දැක්වෙන පරිදි විය යුත්තේ ය :- අරමුදලේ අරමුණු.
(අ) කුඩා තේ වතු හිමියන් තුළ ඉතිරි කිරීමේ පුරුදු ඇති
කිරීම හා ප්‍රවර්ධනය කිරීම සහ ඔවුන්ගේ ආර්ථික
හා සමාජීය තත්වය නඟා සිටුවීම ;

(ආ) තේ කර්මාන්තයට අදාළ වන අවශ්‍ය ආයෝජන
ප්‍රවර්ධනය කිරීම ;

(ඇ) තේ කර්මාන්තශාලා අත්කර ගැනීම හා සංවර්ධනය
කිරීම සහ කුඩා තේ වතු හිමියන්ගේ ඵලදාව
නිෂ්පාදනය කිරීම සඳහා අවශ්‍ය වෙනත් පහසුකම්
සැලසීම ;

(ඈ) එම තේ කර්මාන්තශාලාවල නිෂ්පාදන අලෙවි කිරීම,
ප්‍රවර්ධනය කිරීම සහ සංවර්ධනය කිරීම ;
(ඉ) කුඩා තේ වතු හිමියන් වශයෙන් තේ නිෂ්පාදනයෙහි
නියැලී සිටින්නවුන්ගේ‍ මනා පැවැත්ම නගා සිටුවීම
සඳහා අවශ්‍ය විය හැකි යම් පියවරවල් ගැනීම.
අරමුදලේ බලතල.

8. (1) අරමුදලේ අරමුණු ක්‍රියාවට නැංවීම පිණිස අවශ්‍ය
වන්නා වූ හෝ ආනුෂංගික වන්නා වූ සියලු දේ අරමුදලේ නමින්
සිදු කිරීමට මණ්ඩලයට බලය ඇත්තේ ය.

(2) (1) වන උපවගන්තියෙන් පවරා දෙන ලද බලතලවල
ව්‍යාප්තියට හානියක් නොමැතිව මණ්ඩලයට පහත සඳහන් බලතල
තිබිය යුතු ය :-

(අ) යම් චංචල හෝ නිශ්චල දේපළ කවර වූ හෝ යම්
ආකාරයකින් අත්කර ගැනීම, දැරීම, බද්දට ගැනීම
හෝ බද්දට දීම, කුලියට ගැනීම, උකස් කිරීම, ඔඩපනය
කිරීම, විකිණීම හෝ අන්‍යාකාරයකින් නීයාදනය
කිරීම ;

(ආ) අරමුදලේ අරමුණු ක්‍රියාවට නැංවීම සඳහා අවශ්‍ය
සියලු ගිවිසුම් හෝ එකඟවීම්වලට සෘජුවම හෝ ඵ්
වෙනුවෙන් මණ්ඩලය විසින් ලිඛිතව බලය දෙනු
ලැබූ යම් නිලධරයකු හෝ අනුයෝජිතයකු මාර්ගයෙන්
ඇතුළත් වීම හා ඒවා ඉටු කිරීම හෝ ක්‍රියාවට නැංවීම;

(ඇ) අරමුදලට අයත්වන්නා වූ ගොඩනැගිලි ඉදිකිරීම,
නඩත්තු කිරීම හා අළුත්වැඩියා කිරීම ;

(ඈ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
රථ, යම් භාණ්ඩ, උපකරණ හෝ යන්ත්‍රෝපකරණ
මිලට ගැනීම, ප්‍රවාහනය කිරීම, ගබඩා කිරීම, සැපයීම
සහ නඩත්තු කිරීම හෝ අවශ්‍ය සේවා සැපයීම සහ
පවත්වා ගෙන යාම ;

(ඉ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
විය හැකි නිලධරයන්, සේවකයන් හා නියෝජිතයන්
පත් කිරීම, ඔවුන් සේවයේ යෙදවීම, ඔවුන්ට පාරිශ්‍රමික
ගෙවීම හා ඔවුන්ගේ විනය පාලනය ක්‍රියාත්මක කිරීම;

(ඊ) කුඩා තේ වතු හිමියන්ගේ ප්‍රතිලාභය පිණිස විශ්‍රාම
වැටුප් යෝජනා ක්‍රම පිහිටුවීම හා පවත්වා ගෙන
යාම සහ ආපදාවලට එරෙහි වූ කුඩා තේ වතු
රක්ෂණය කිරීම ;

(උ) අරමුදලේ නිලධරයන් හා සේවකයන් පුහුණු කිරීම
හා අරමුදලේ විෂය පිළිබඳව කුඩා තේ වතු හිමියන්
අතර අවබෝධයක් ඇති කිරීම ;

(ඌ) අරමුදලේ නිලධරයන් හා සේවකයන් සඳහා සුභසාධක
හා විනෝද ක්‍රීඩා පහසුකම්, නේවාසිකාගාර හා වෙනත්
එවැනි නවාතැන් පහසුකම් ඇති කිරීම හා පවත්වා
ගෙන යාම ;

(එ) අරමුදලේ පරමාර්ථ ක්‍රියාත්මක කිරීම සඳහා බැංකු
ගිණුම් විවෘත කිරීම, ක්‍රියාත්මක කිරීම සහ එම ගිණුම්
වැසීම සහ අරමුදලේ දේපල ඇපයට තබා හෝ එසේ
ඇපයට තැබීමක් නොමැතිව මුදල් ණයට ගැනීම
හෝ මුදල් ලබා ගැනීම ;

(ඒ) අරමුදල විසින් සලසනු ලබන සේවා සඳහා හෝ
අරමුදල විසින් සලසනු ලබන පහසුකම් හෝ උපකරණ
සඳහා ගාස්තු හෝ වෙනත් අයකිරීම් පැනවීම ;

(ඔ) යම් ලියාපදිංචි සමිතියකට හෝ කුඩා තේ වතුවල
තේ වගාකිරීමේ නියැලී සිටින යම් තැනැත්තකුට හෝ
පුද්ගල මණ්ඩලයකට ණය වශයෙන් හෝ ප්‍රදාන
වශයෙන් මුල්‍ය ආධාර සැපයීම ද ඇතුලුව ආධාර
සැපයීම ;

(ඕ) තේ වතු, තේ කර්මාන්තශාලා, තේ මලුවලට හෝ
පැකට්වලට ඇසිරීමේ කර්මාන්තශාලා, බැහැර කිරීමේ
ඒකක සහ තේ කර්මාන්තයට අදාළ වෙනත් යම්
ව්‍යවසායයන් කළමනාකරණය හෝ කළමනාකරණයට
සහභාගිවීම හෝ කළමනාකරණයට සහාය දීම හෝ
එය අධීක්ෂණය කිරීම ;

(ක) අරමුදලේ පරිපාලනය සහ මුල්‍ය කාර්ය පටිපාටිය
සම්බන්ධයෙන් වූ රීති සෑදීම ;
(ග) අරමුදලේ කාර්ය සඳහා වහාම අවශ්‍ය නොවන මුදල්
අරමුදල විසින් සුදුසු යයි සලකන සුරැකුම්පත්වල
ආයෝජනය කිරීම සහ එම සුරැකුම්පත් පැවරීම හෝ
විකිණීම ;

(ව) කොටස් හිමියන් වීමට හිමිකම් ඇති තැනැත්තන්ට
අරමුදලේ කොටස් නිකුත් කිරීම සහ අරමුදලේ
ලාභවලින් එම කොටස් හිමියන්ට ප්‍රතිලාභ ගෙවීම.
(අ) පාර්ලිමේන්තුව විසින් අරමුදලේ භාවිතය සඳහා
කලින් කල සම්මත කරනු ලැබිය හැකි සියලු
මුදල් ;

(ආ) ලියාපදිංචි කරන ලද සංගම්වල සාමාජිකයන්ගෙන්
දායක මුදල් වශයෙන් ලැබෙන සියලු මුදල් සහ
අධිකාරියේ හා අරමුදලේ නිලධරයන් හා
සේවකයන්ගෙන් ලැබෙන සියලු මුදල් ;

(ඇ) අධිකාරිය විසින් පවත්වාගෙන යනු ලබන ලංකා
බැංකුවේ පැලවත්ත ශාඛාවේ අංක 0001153-7
දරන ගිණුමේ මේ පනත ක්‍රියාත්මක වන දිනට
පූර්වයෙන් වූ දිනයේදී බැරට තිබෙන සියලු මුදල් ;
(ඈ) අරමුදලේ බලතල හා යුතුකම් ක්‍රියාත්මක කිරීමේ
දී හා ඉටු කිරිමේ දී අරමුදලට ලැබෙන සියලු
මුදල්අරමුදලට ගෙවනු ලැබිය යුතු ය.

10. (අ)අරමුදල ක්‍රියා කරවීමේ දී, පිහිටුවීමේ දී සහ
පවත්වාගෙන යාමේ දී මණ්ඩලය දරන සියලු
වියදම් ;

(ආ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
බවට මණ්ඩලය අනුමත කරන වෙනත් සියලු ගෙවීම්
හෝ මේ පනත මගින් අරමුදලෙන් ගෙවිය යුතු
බවට නියම කර තිබෙන සියලු ගෙවීම්
අරමුදලෙන් ගෙවනු ලැබිය යුතු ය.

11. අමාත්‍යවරයාගේ විධානයන්ට යටත්ව මණ්ඩලයට පහත
සඳහන් බලතල තිබිය යුතු ය :-
(අ) අරමුදලේ කටයුතු පරිපාලනය හා කළමනාකරණය
කිරීම සඳහා අවශ්‍ය විය හැකි අරමුදලේ නිලධරයන්
හා සේවකයන් පත් කිරීම ;
(ආ) එසේ පත් කරන ලද නිලධරයන්ට හා සේවකයන්ට
ගෙවිය යුතු පාරිශ්‍රමික තීරණය කිරීම ;

(ඇ) පාරිශ්‍රමික සහ අරමුදලේ කටයුතු පරිපාලනය කිරීමේ
දී දරන ලද වෙනත් වියදම් අරමුදලේ ආදායමෙන්
ගෙවීම.

12. අරමුදලේ මුද්‍රාව-
(අ) මණ්ඩලය විසින් කලින් කල නිශ්චය කරනු ලබන යම්
තැනැත්තකුගේ භාරයේ තිබිය යුතු ය ;
(ආ) මණ්ඩලය විසින් නිශ්චය කරනු ලබන යම්
ආකාරයකින් තබනු ලැබිය හැකි ය ;
(ඇ) මණ්ඩලයේ බලය ඇතිව ද මණ්ඩලයේ සාමාජිකයන්
දෙදෙනකු ඉදිරිපිට දී ද හැර, කවර වූ හෝ සාධන
පත්‍රයකට තබනු නොලැබිය යුතු අතර, ඔවුන්
දෙදෙනා, තමන් පැමිණ සිටි බවට සාක්ෂි වශයෙන්
ඒ සාධන පත්‍රය අත්සන් කළ යුතු ය. එසේ අත්සන්
කිරීම, සාක්ෂිකරුවකු වශයෙන් යම් තැනැත්තකු
විසින් කරනු ලබන අත්සන් කිරීමකට පරිබාහිරව
විය යුතු ය.

13. (1) මණ්ඩලය විසින්, අරමුදලේ ආදායම සහ වියදම, ගිණුම් හා
වත්කම් සහ බැරකම් සහ අරමුදලේ වෙනත් සියලු ගණුදෙනු
නිසි ගිණුම් පිළිබඳව පොත් තැබීමට මණ්ඩලය කටයුතු සැලැස්විය
යුතු ය.

(2) රාජ්‍ය සංස්ථාවල ගිණුම් විගණනය කිරීමට අදාළ
ආණ්ඩුක්‍රම ව්‍යවස්ථාවේ 154 වන ව්‍යවස්ථාවේ විධිවිධාන,
අරමුදලේ ගිණුම් විගණනය සම්බන්ධයෙන් අදාළ විය යුතු ය.
(3) යෝජනා සම්මතයක් මගින් මණ්ඩලය විසින් තත් කාර්ය
සඳහා බලය දෙන ලද, මණ්ඩලයේ සාමාජිකයන් දෙදෙනකු
විසින් මණ්ඩලයේ ආදායම් හා වියදම් ගිණුම් සහ ශේෂ පත්‍රය
අත්සන් කරනු ලැබිය යුතු ය.

(4) අරමුදලේ මුදල් වර්ෂය ලිත් වර්ෂය විය යුතු ය.
14. මණ්ඩලය, අල්ලස් පනතේ අර්ථානුකූලව උපලේඛනගත
ආයතනයක් ලෙස සලකනු ලැබිය යුතු අතර, ඒ පනතේ විධිවිධාන
එපරිද්දෙන් තේරුම් ගත යුතු ය.

15. අරමුදලේ සියලු සාමාජිකයන් හා නිලධරයන් දණ්ඩ
නීති සංග්‍රහයේ අර්ථානුකූලව සහ එහි කාර්ය සඳහා රාජ්‍ය
සේවකයන් ලෙස සලකනු ලැබිය යුතු ය.

16. (1) තේ ශක්ති ප්‍රධාන ව්‍යාපෘතියේ හා තේ ශක්ති
ආයෝජන ව්‍යාපෘතියේ මේ පනත ක්‍රියාත්මක වීම ආරම්භ වන
දිනයට පෙරාතුව ම වූ දිනයෙහි සේවයේ නියුක්තව සිටියා වූ
සියලු නිලධරයන් හා සේවකයන්, ඒ නිලධරයා හෝ සේවකයා
අරමුදලේ සේවානියුක්තයකු වීමට එකඟ වී ඇත්නම් මේ පනත
ක්‍රියාත්මක වීම ආරම්භවන දිනයේ සිට බලාත්මක පරිදි ඵ්
අරමුදලේ නිලධරයන් හා සේවකයන් ලෙස සැලකිය යුතුය.

(2) තේ ශක්ති ප්‍රධාන ව්‍යාපෘතියේ හා තේ ශක්ති ආයෝජන
ව්‍යාපෘතියේ සියලු චංචල හා නිශ්චල දේපළ මේ පනත ක්‍රියාත්මක
වීම ආරම්භ වන දිනයේ සිට ක්‍රියාත්මකවන පරිදි, අරමුදල සතු
වන්නේ ය.

(3) තේ ශක්ති ප්‍රධාන ව්‍යාපෘතිය හා තේ ශක්ති ආයෝජන
ව්‍යාපෘතිය විසින් හෝ සමග හෝ වෙනුවෙන් ඇතුළත් වී ඇත්තා
වූ ද මේ පනත ක්‍රියාත්මක වීම ආරම්භවන දිනයට පෙරාතුව
වූ දිනයේ දී පවත්නා හෝ ක්‍රියාත්මකව ඇත්තා වූ ද සියලු
ගිවිසුම්වලට හෝ එකඟවීම්වලට අරමුදල පාර්ශ්වයක් වූ යේ
නම් එලෙසින් අරමුදල විසින් පූර්ණව සහ ක්‍රියාත්මක පරිදි
ඇතුළත් වන ලද ගිවිසුම් හා එකඟවීම් ලෙස සලකනු ලැබිය යුතු
අතර, ඒ අනුව ක්‍රියාවේ යොදවනු ලැබිය හැකි ය.

(4) තේ ශක්ති ප්‍රධාන ව්‍යාපෘතිය හා තේ ශක්ති ආයෝජන
ව්‍යාපෘතිය විසින් හෝ ඊට එරෙහිව හෝ තේ ශක්ති ප්‍රධාන
ව්‍යපෘතිය හා තේ ශක්ති ආයෝජන ව්‍යාපෘතිය නියෝජනය
කරන යම් තැනැත්තකු විසින් හෝ ඔහුට එරෙහිව පවරන ලදුව
මේ පනත ක්‍රියාත්මක වීම ආරම්භ වන දිනයේ සිට බල
පැවැත්වෙන ලෙස සැලකිය යුතු අතර, ඒ අනුව ඒවා ඉදිරියට
පවත්වා ගෙන යනු ලැබිය හැකි ය.

(5) තේ ශක්ති ප්‍රධාන ව්‍යාපෘතිය හා තේ ශක්ති ආයෝජන
ව්‍යාපෘතිය විසින් හෝ ඊට එරෙහිව හෝ තේ ශක්ති ප්‍රධාන
ව්‍යාපෘතිය හා තේ ශක්ති ආයෝජන ව්‍යාපෘතිය නියෝජනය
කරන යම් තැනැත්තකු විසින් හෝ ඔහුට එරෙහිව දෙන ලදුව
මේ පනත ක්‍රියාත්මක වීම ආරම්භ වන දිනයට පෙරාතුව ම වූ

දිනයේ ඉටු කරනු නොලැබ ඇති සියලු නඩු තීන්දු හා ආඥා
අවස්ථාවෝචිත පරිදි, අරමුදලට වාසිදායක හෝ අරමුදලට ඵරෙහිව
දෙන තීන්දු සහ ආඥා වශයෙන් මේ පනත ක්‍රියාත්මක වීම
ආරම්භ වන දින සිට ක්‍රියාත්මක වන පරිදි සැලකිය යුතු අතර,
ඒ අනුව ක්‍රියාවෙහි යොදවනු ලැබිය හැකි ය.

(6) (3) වන උපවගන්තියේ සඳහන් අයිතිවාසිකම්, වගකීම්
හා බැඳීම් හැර මේ පනත ක්‍රියාත්මක වීම ආරම්භ වන දිනයට
පෙරාතුව ම වූ දිනයේ දී පැවති තේ ශක්ති ප්‍රධාන ව්‍යාපෘතියේ
හා තේ ශක්ති ආයෝජන ව්‍යාපෘතියේ වෙනත් සියලු අයිතිවාසිකම්,
වගකීම් හා බැඳීම් මේ පනත ක්‍රියාත්මක වීම ආරම්භවන දිනයේ
සිට ක්‍රියාත්මක වන පරිදි අරමුදලේ අයිතිවාසිකම, වගකීම් හා
බැඳීම් ලෙස සැලකිය යුතු ය.

17. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත් එවිට, සිංහල භාෂා පාඨය
බලපැවැත්විය යුතු ය.

18. පද සම්බන්ධය අනුව අන්‍යාර්ථයක් අවශ්‍ය වුවහොත් 
මිස, මේ පනතේ
“ලියා පදිංචි කරන ලද සමිතිය” යන්නෙන්, 1991 අංක 36
දරන පනත මගින් හා 1997 අංක 21 දරන පනත
මගින් සංශෝධිත 1975 අංක 35 දරන කුඩා තේ වතු
සංවර්ධන පනතේ 17 අ (4) වගන්තිය යටතේ කුඩා
තේ වතු සංවර්ධන අධිකාරිය මගින් ලියාපදිංචි කරන
ලද කුඩා තේ වතු සංවර්ධන සමිතියක් අදහස් වේ.
තේ සම්බන්ධයෙන් වන විට “කුඩා තේ වතු” යන්නට අක්කර
පනහකට අඩු විශාලත්වයකින් යුක්ත වූ ද ඒ මත තේ
පැළ වවා ඇත්තා වූ ද භූමි ප්‍රදේශයක් අදහස් වන
අතර “කුඩා තේ වතු හිමියා” යන යෙදුම ද ඵ් අනුව
තේරුම් ගත යුතු ය.